Jasur G‘oyipovning qo‘shiqlari Yevropa va Amerika kanallarida efirga uzatiladi

Yoshlarning sevimli xonandasiga aylanib ulgurgan Jasur G‘oyipovning qo‘shiqlari Yevropa va Amerika kanallarida efirga uzatiladi. Bu haqda klipmeyker Jamshid Hojiniyozovga asoslanib, Popcorn.uz xabar berdi.

“Bir sirni oshkor qilmoqchiman, Amerikaning mashhur Island Def Jam Music Group kompaniyasi bilan shartnoma tuzildi. Kelgusi yil boshidan Jasur G‘oyipovning ingliz va o‘zbek tilida ijro etgan qo‘shiqlari va videokliplari Amerika hamda Yevropa davlatlari radio va telekanallarida ham namoyish etila boshlaydi”, − dedi Hojiniyozov.
Avvalroq, Jasur G‘oyipov taniqli estrada yulduzi Shahzoda bilan birgalikda kuylagan “Super lady (Bari gal)” nomli qo‘shiq uchun suratga olinayotgan videoklip dekabr oyida taqdim etilishi xabar berilgan edi.